jkorsvik/nowiki_second_scrape_merged huggingface dataset:
Eantis

Eantis er en slekt av sommerfugler som tilhører familien smygere (Hesperiidae).


== Utseende ==
Middelsstore, brune smygere, vingene med litt fløyelsaktig glans. Forvingen har spissen litt uttrukket, ved forkanten er den en mer eller mindre trekantet, lys flekk. Larvene er grønne, kroppsformen forholdsvis kort og trinn.


== Levevis ==
Larvene lever på sitrustrær (slekten Citrus) og slekten Xanthoxylum, begge i rutefamilien (Rutaceae).


== Utbredelse ==
Alle lever i den Neotropiske region (Sør- og Mellom-Amerika).


== Systematisk inndeling ==
Inndelingen følger Brower & Warren (2007). Disse artene har oftest vært plassert i slekten Achlyodes.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Eantis Boisduval, 1836
Eantis minna (Evans, 1953)
Eantis mithridates (Fabricius, 1793) - flere underarter som noen ganger blir regnet som egne arter:
Eantis mithridates mithridates (Fabricius, 1793)
Eantis mithridates minor (Comstock, 1944)
Eantis mithridates papinianus (Poey, 1832)
Eantis mithridates sagra (Evans, 1953)
Eantis mithridates tamenund (Edwards, 1871)
Eantis mithridates thraso (Hübner, 1807)
Eantis munroei (Bell, 1956)


== Kilder ==
Brower, A.V.Z. og Warren, A. (2007) Eantis på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Eantis spp. [2]


== Eksterne lenker ==
(en) Eantis i Encyclopedia of Life 
(en) Eantis i Global Biodiversity Information Facility 
(en) Eantis hos ITIS 
(en) Eantis hos NCBI 
(en) Kategori:Eantis – bilder, video eller lyd på Wikimedia Commons 
Eantis – detaljert informasjon på Wikispecies
Gindanes

Gindanes er en slekt av sommerfugler som tilhører familien smygere (Hesperiidae).


== Utseende ==
Middelsstore smygere som utmerker seg med for familien uvanlige fargetegninger. Vingene er lyst gråbrune (nesten sandfargede) med mørkbrune tegninger: en flekk i den fremre delen av bakvingens ytterkant, forvingens spiss er mørk, og det er et mørkt tverrbånd litt utenfor midten av forvingen. Forvingen har dessuten gjerne noen små, hvite flekker. Larven er naken og grønn.


== Levevis ==
Larvene lever på busker og trær i slekten Desmopsis (Annonaceae).


== Utbredelse ==
Alle lever i den Neotropiske region (Sør- og Mellom-Amerika).


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Gindanes Godman & Salvin, 1895
Gindanes bora Evans, 1953
Gindanes brebisson (Latreille, 1824)
Gindanes brontinus Godman & Salvin, 1895


== Kilder ==
Brower, A.V.Z. og Warren, A. (2007) Gindanes på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Gindanes spp. [2]


== Eksterne lenker ==
(en) Gindanes i Encyclopedia of Life 
(en) Gindanes i Global Biodiversity Information Facility 
(en) Gindanes hos NCBI 
(en) Kategori:Gindanes – bilder, video eller lyd på Wikimedia Commons 
Gindanes – detaljert informasjon på Wikispecies
Haemactis

Haemactis er en slekt av sommerfugler som tilhører familien smygere (Hesperiidae).


== Utseende ==
Middelsstore, påfallende fargerike smygere. Forvingen er tvert avskåret i spissen. Vingene er svarte eller hvite, med mer eller mindre skarpt røde ytterkanter som er brutt opp av mørke striper, og mørke vingeårer.
Disse ganske sjeldne sommerfuglene er bare kjent i få eksemplarer, og det er sannsynlig at det er stor forskjell mellom kjønnene, der hannene har svarte vinger og hunnene hvite (alle hanner som til nå er funnet har hatt svarte vinger, alle hunner hvite), dette kan man likevel ikke si med sikkerhet siden man ikke sikkert kjenner begge kjønn av noen av artene.


== Utbredelse ==
Alle lever i Sør- og Mellom-Amerika.


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Haemactis Mabille, 1903
Haemactis albamarita Austin, 1994
Haemactis pyrrhosphenus Lindsey, 1919
Haemactis sanguinalis (Westwood, 1852)


== Kilder ==
Brower, A.V.Z. og Warren, A. (2007) Haemactis på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Haemactis spp. [2]


== Eksterne lenker ==
(en) Haemactis i Encyclopedia of Life 
(en) Haemactis i Global Biodiversity Information Facility 
(en) Haemactis hos NCBI 
Haemactis – detaljert informasjon på Wikispecies 
Bilde av Haemactis sanguinalis
Achlyodes

Achlyodes er en slekt av sommerfugler som tilhører familien smygere (Hesperiidae).


== Utseende ==
Ganske store (vingespenn 45-60 millimeter), kraftige, brune til brunsvarte smygere, vingene har en fløyelsaktig glans.
Forvingen er tilspisset. Undersiden er noe lysere, bakkanten på bakvingen kan være gul (A. busirus) eller forvingen kan være blek på undersiden (A. pallida). Larven er svart med gule tverrstriper (A. busirus) eller grønn (A. pallida). Puppen er dekket av et hvitaktig vokslag som gjør at den ligner på fugleskitt.


== Levevis ==
Larvene lever på busker og trær i rutefamilien (Rutaceae), inkludert dyrkede sitrustrær.


== Utbredelse ==
Alle lever i Sør- og Mellom-Amerika.


== Systematisk inndeling ==
Inndelingen følger Brower & Warren (2007). Tre andre arter ble før regnet til denne slekten, men er nå skilt ut i slekten Eantis.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Achlyodes Hübner, 1819
Achlyodes busirus (Cramer, [1779]) 
Achlyodes pallida (R. Felder, 1869) 


== Kilder ==
Brower, A.V.Z. og Warren, A. (2007) Achlyodes på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Achlyodes spp. [2]
Butterflies of Amazonia - Achlyodes busirus [3]


== Eksterne lenker ==
(en) Achlyodes i Encyclopedia of Life 
(en) Achlyodes i Global Biodiversity Information Facility 
(en) Achlyodes hos ITIS 
(en) Achlyodes hos NCBI 
(en) Kategori:Achlyodes – bilder, video eller lyd på Wikimedia Commons 
Achlyodes – detaljert informasjon på Wikispecies
Atarnes

Atarnes er en slekt av sommerfugler som tilhører familien smygere (Hesperiidae).


== Utseende ==
Små til middelsstore (vingespenn 25–30 millimeter), litt spinkle smygere. Vingene er brunsvarte med et bredt, hvitt tverrbånd som smalner av mot forkanten. Forvingen har en gul flekk nær bakkanten. I vingenes utre del er det hvite striper langs vingeårene. Larven er blågrønn, puppen gulhvit.


== Levevis ==
Larvene lever på trær i slektene Annona og Rollinia (Annonaceae).


== Utbredelse ==
Alle lever i Sør- og Mellom-Amerika.


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Atarnes Godman & Salvin, 1897
Atarnes hierax (Hopffer, 1874)
Atarnes sallei (C. & R. Felder, 1867)


== Kilder ==
Brower, A.V.Z. og Warren, A. (2007) Atarnes på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Atarnes spp. [2]


== Eksterne lenker ==
(en) Atarnes i Encyclopedia of Life 
(en) Atarnes i Global Biodiversity Information Facility 
(en) Atarnes hos NCBI 
Atarnes – detaljert informasjon på Wikispecies
Greater Upper Nile

Greater Upper Nile er en region i det nordøstlige Sør-Sudan og har navn etter elven Den hvite Nil.
Regionen består av følgende delstater:

Unity (Al-Wahdah)
Upper Nile (A'ali an-Nil)
Jonglei (Junqali)


== Eksterne lenker ==
(en) Greater Upper Nile – kategori av bilder, video eller lyd på Commons
Grocland

Grocland, Groclant eller Groclandia, var en fiktiv øy som skulle ha ligget vest for Grønland. 
Den opptrådte på flere kart i det sene 16. århundre, var mindre enn Grønland med en lang og tynn form og ikke ulik Baffin Island. En av de første gangene øyen dukket opp var hos Gerhard Mercator i 1569, mens den siste gang ses hos Mathias Quadus i 1608.


== Referanser ==


== Eksterne lenker ==
Nordost- och nordvästpassagen, Antilia, Hy Brasil, Grocland och Estotiland, hemportalen.fi/
Ortelius Atlas Theatrum Orbis Terrarum, lapinkavijat.rovaniemi.fi Arkivert 5. januar 2014 hos Wayback Machine.
Bor (Sør-Sudan)

Bor er en by i Sør-Sudan. Byen er hovedstaden i delstaten Jonglei, en av Sør-Sudans ti delstater.


== Plassering ==
Byen ligger i fylket Bor County i delstaten Joglei i det sentrale Sør-Sudan, rundt 190 km nord for landets hovedstad og største by Juba. Byen ligger på den østre bredden av Den hvite Nil.
Bor har egen flyplass, og andre kommunikasjonsrutiner ligger langs Den hvite Nil og på tre hovedveier fra byen.


== Befolkning ==
I 2006 ble det beregnet at byen hadde 26 800 innbyggere.


== Historie ==
Området har vært viktig for utviklingen av Sør-Sudan. I 1905 opprettet Archibald Shaw en misjonsstasjon for Church Mission Society i det lille tettstedet Malek, rundt 19 km sør for dagens Bor. Dette ble et senter for misjonsarbeidet i regionen, og Shaw opprettet også en grunnskole på stedet.
Bor ble utviklet som et administrasjonssenter under Anglo-egyptisk Sudan for Dinka-folket.
Bor ble også startstedet for den andre borgerkrigen i Sudan, da den sudanske offiseren Kerubino Kuanyin ledet et opprør i byen i 1983 etter at de sudanske myndighetene erklærte at Sudan skulle være en Sharia-stat, også for befolkningen i sør som ikke var muslimer. Dette førte til etableringen av Det sudanske folks frigjøringsbevegelse og till slutt Sør-Sudans løsrivelse fra Sudan.


== Referanser ==


== Eksterne lenker ==
Bor på Google Maps
Nettside for Bor Globe Newspaper
Demografiske data for delstaten Jonglei Arkivert 9. juni 2012 hos Wayback Machine.
Aksel Aarhaug

Aksel Kristian Aarhaug (født 2. november 1921 i Bardu, død 17. oktober 2000 i Ski) var en norsk diakon, misjonær i Kamerun og forfatter av boka Mitt Afrika.
Aarhaug giftet seg 1. april 1950 med jordmor, sykepleielærer og misjonær Sigrid Aarhaug f. Kruse (1921-2009), han utdannet seg til diakon med et klart ønske om å reise ut som misjonær. I Kamerun bygget han opp en bibelskole i Meng, Tibati-distriktet og hun arbeidet på sykehuset.Aarhaug hadde flere perioder (hver på 4 år) i Kamerun med sin familie. De bygget opp en spedalskekoloni i Ngaubela, også dette i Tibati-distriktet. Spedalskhet var et stort problem i området og ved å isolere de syke fra de friske hadde man en effektiv måte å begrense spredningen av denne forferdelige sykdommen. 
Under byggearbeider i 1959 var Aarhaug utsatt for en alvorlig arbeidsulykke og familien fikk derfor et lengre Norgesopphold, men i 1962 var de ute igjen. Denne gangen i Ngaoundre. Han var også ute igjen i perioder senere (1950-70), men hadde en lengre periode som kretssekretær i Oslo krets av Det norske Misjonsselskap (1970- ).[trenger oppdatering]På 1970-tallet var Aarhaug med på byggingen av Øvre Bardu kapell. "Innredning og utsmykning av korpartiet ble planlagt og tegnet av sørdalingen, misjonær Aksel Aarhaug".


== Bibliografi ==
Aarhaug, Aksel (1985). Mitt Afrika. Oslo: Luther forlag. ISBN 82-531-4177-7. 
Mamen, Hans Christen; Aarhaug, Aksel (1992). På marsj mot målet: NMS Oslo krets gjennom 150 år 1842-1992. Oslo: Det Norske Misjonsselskap Oslo Krets. s. 1-89. ISBN 82-992-5780-8. 


== Referanser ==
Gösta Malm

Carl Gösta (Gustaf) Oscar Malm (født 11. mai 1873, død 11. januar 1965) var en svensk ingeniør i byggeteknikk, politiker og embetsmann. 
Malm ble student i 1891 og ble uteksaminert fra Kungliga Tekniska högskolans avdeling for byggeteknikk i 1895. Etter blant annet å ha tjenestegjort som formann ved anlegging av vannledninger, kloakker og gater i Oxelösund ble han i 1899 ansatt ved Stockholms vannverk, hvis sjef da var Fredrik Vilhelm Hansen, som han senere ble å samarbeide med i mange år. Han var således arbeidsleder for byggingen av Stockholms nye vannledningsverk ved Norsborg i 1901-05, ble arbeidsleder ved byggingen av Olidans kraftverk i Trollhättan i 1906 og for ombyggingen av Trollhätte kanal i 1909 samt underdirektør for Trollhätte kanal- og vannverk samme år. I 1910 ble han utnevnt til overingeniør og var fra 1910-14 sjef for Vattenfallsstyrelsens byggekontor. Her var han ansvarlig for byggingen av Porjus kraftverk og i det vesentlige også Älvkarleby kraftverk. I årene 1914-17 var administrerende direktør i AB Skånska Cementgjuteriet. Han var i tre perioder, fra 1916 til 1928, landshøvding i Norrbottens län hvor han var spesielt opptatt av fylkets kommunikasjonsproblemer.
Malm var fra 27. oktober 1920 til 13. oktober 1921 handelsminister i Louis De Geers og Oscar von Sydows regjeringer, og var sosialminister i Ernst Tryggers regjering fra 19. april 1923 til 18. oktober 1924. Han var som minister partipolitisk uavhengig. Han var i 1911-13 formann i Svenska Teknologföreningens avdeling for byggeteknikk og i 1915-16 formann i foreningen. Han var medlem av Statens järnvägars trafikkråd i 1916-18, formann for betongbronemnden i 1917-21, i statsbaneøkonomikommisjonen 1920-21 samt for sakkyndige for maskinell veitrafikk i 1920-23. Etter denne tid hadde han diverse utredningsoppdrag og var også teknisk sakkyndig. 
Malm publiserte tekniske avhandlinger og rapporter for byggeprosjekter han hadde utført (blant annet del III, avdelning l i «Trollhättan, dess kanal- och kraftverk») samt artikler i Teknisk tidskrift m.m. I 1963 utkom selvbiografien I mina krafts dagar. 


== Medlemskap og utmerkelser ==
Malm ble i 1919 medlem av Ingenjörsvetenskapsakademien (IVA), og ble i 1943 tildelt IVAs store gullmedalje «för hans insatser som vattenkraftbyggare, för vägväsendet och särskilt för tekniskt-vetenskaplig forskning». Malm var medlem av Kungliga Krigsvetenskapsakademien fra 1938. Han ble i 1944 utnevnt til æresdoktor ved Kungliga Tekniska högskolanMalm var innehaver av Kong Gustaf Vs 70-årsmedalje, Nordstjerneordenen, Vasaordenen, Finlands hvite roses orden og Illis Quorum.


== Referanser ==
 Denne artikkelen er helt eller delvis basert på materiale fra Malm, Karl Oskar Gustaf (Gösta) i Nordisk familjebok, utgitt mellom 1904 og 1926 – i dag offentlig eiendom.
Makhdoom Shahabuddin

Makhdoom Shahabuddin (urdu & saraiki: مخدوم شہاب الدین; født 7. april 1947 i Rahim Yar Khan i Britisk India) er en pakistansk politiker som i juni 2012 ble utpekt av Pakistans folkeparti som partiets kandidat som landets statsminister etter at Yousaf Raza Gillani ble diskvalifisert for rettergangsstraff av Pakistans høyesterett. Deretter ble nominasjonen trukket tilbake etter han ble mistenkt for å vært involvert i narkotikahandel. Fra februar 2008 har han sittet i Pakistans nasjonalforsamling og har hatt flere ministerstillinger. 
Shahabiddin oppgis å være en etterkommer (sajjada nashin) av en berømt sufi-helgen. 


== Referanser ==
Carly Rae Jepsen

Carly Rae Jepsen (født 21. november 1985) er en canadisk musiker, best kjent for å ha havnet på tredjeplass i Canadian Idol. Etter sangen «Call Me Maybe» ble Jepson signert av plateselskapet School Boy Records.


== Diskografi ==


=== Album ===
Tug of War (2008)
Kiss (2012)
Curiosity (2012)
Emotion (2015)
Dedicated (2019)
Dedicated Side B (2020)


== Referanser ==


== Eksterne lenker ==
(en) Offisielt nettsted 
(en) Carly Rae Jepsen – kategori av bilder, video eller lyd på Commons 
(en) Carly Rae Jepsen på Internet Movie Database 
(da) Carly Rae Jepsen på Filmdatabasen 
(en) Carly Rae Jepsen hos The Movie Database 
(en) Carly Rae Jepsen hos Internet Broadway Database 
(en) Carly Rae Jepsen hos Behind The Voice Actors 
(en) Carly Rae Jepsen på Apple Music 
(en) Carly Rae Jepsen på Discogs 
(en) Carly Rae Jepsen på MusicBrainz 
(en) Carly Rae Jepsen på SoundCloud 
(en) Carly Rae Jepsen på Spotify 
(en) Carly Rae Jepsen på Songkick 
(en) Carly Rae Jepsen på Last.fm 
(en) Carly Rae Jepsen på Genius — sangtekster 
(en) Carly Rae Jepsen på AllMusic 
Carly Rae Jepsen på Twitter 
Carly Rae Jepsen på Facebook 
Carly Rae Jepsen på Instagram 
Carly Rae Jepsen på YouTube 
Carly Rae Jepsen på YouTube 
Carly Rae Jepsen på Myspace
Cui Hong

Cuī Hóng (tradisjonell kinesisk: 崔鴻; forenklet kinesisk: 崔鸿; født ca. 470 i Øst-Qinghe, i dag Zichuan i Shandong, død ca. 520), stilnavn Yànluán (彦鸾), var en kinesisk historiker fra Det nordlige Weidynasti. Han er kjent for historieverket Shiliuguo Chunqiu (i.e. «Sekstenkongerikenes Vår- og høstannaler»).
Shiliuguo Chunqiu

Shiliuguo Chunqiu (hanzi: 十六國春秋, pinyin: Shíliùguó Chūnqiū) eller Sekstenkongerikenes Vår- og høstannaler er et kinesisk biografisk historieverk skrevet av Cui Hong mellom 501 og 522. Det ble en av de viktigste kildene for begynnelsen av Weishu og Jin Shu. 
Verket begynte å forsvinne fra begynnelsen av Tang-dynastiet, og har ikke overlevd i sin helhet. Opprinnelig besto den av 100 bind, et forord og en kronologisk tabell. På begynnelsen av Song-dynastiet var mange av bindene tapt, bare omtrent tjue av dem fantes fremdeles. Det finnes to bevarte versjoner fra det sene Míng-dynastiet; utgaven redigert av Tu Qiaosun (屠本) med 100 bind og den redigert av He Tang (何本) med seksten bind, som ble gjengitt i Hanwei Congshu, en samling av historieverker. Tu Qiaosuns utgave ble utgitt for tredje gang i 1781. I tillegg finnes det en utgave med 100 bind og en kronologisk tabell fra slutten av Qing-dynastiet av Tang Qiu, som bruke He Tangs utgave og annet materiell.
SBK

SBK eller Sbk har flere betydninger:

Sarpsborg Bandyklubb
SBK Records, et tidligere EMI-selskap
Ski- og Ballklubb
Sparebank
Steinkjer biljardklubb
Fu Jian

Fu Jian er navnet til flere personer:

Fú Jiàn (苻健) (317–355; regjerte 351–355 AD), grunnleggeren av Tidligere Qin.
Fú Jiān (苻堅) (338–385; regjerte 357–385 AD), senere hersker over Tidligere Qin.


== Se også ==
Den kinesiske provinsen Fujian (福建).
Fú Jiān

Fu Jiān (hanzi: 苻堅, pinyin: Fú Jiān; født 338, død 385 AD), stilnavn Yǒnggù (永固) eller Wényù (文玉), formelt keiser Xuānzhāo av Tidligere Qín (前秦宣昭帝; Qiánqín Xuānzhāo Dì) var keiser (med tittelen "Himmelsk konge," 天王 Tiānwáng) av den kinesiske/di'iske staten Tidligere Qin. Ved hjelp av sin statsminister Wang Meng var det under Fú Jiān at Tidligere Qín nådde sin største utstrekning, og ødela rikene Tidlige Yan, Tidlige Liang og Dai og erobret Jìn-dynastiets Yi-provins (dagens Sichuan og Chongqing), og lå an til å ødelegge Jìn og forene Kina, før han i 383 ble beseiret av Jìn i slaget ved Feishui. Av ulike årsaker brøt staten Tidligere Qin sammen kort tid senere, og Fú Jiān selv ble i 385 drept av en av sine underordnede, Yao Chang, som grunnla staten Senere Qin.


== Referanser ==
Napakål

Napakål er en sort kinakål som opprinnelig kom fra områder nær Beijing i Kina. Noen behandler den som en underart (Brassica rapa subsp. pekinensis), og til og med som en egen art (Brassica pekinensis). Global Biodiversity Information facility anser begge disse taksonene som synonymer for åkerkål (Brassica rapa). Grønnsaken er i utstrakt bruk i østasiatisk matlaging, særlig i Kina, Japan og Korea. Det er gjerne denne kålen som det siktes til når det i dagligtalen snakkes om kinakål. 
Navnet «napa» kommer fra muntlig japansk dialekt, der nappa (菜っ葉, nappa) sikter til bladene av en hvilken som helst kålsort, særlig når benyttet som mat. I det koreanske kjøkken er napakål hovedingrediens i baechu kimchi, den vanligste typen av kimchi, men den spises også rå som omslag rundt svinekjøtt eller østers og dyppet i gochujang.
Fredrik Havig

Christian Fredrik Nergaard Havig (født 13. oktober 1855, død 30. august 1927) var en norsk embetsmann, ordfører og stortingsmann.
Havig ble født i 1855 i Namdalen, hvor faren Christian Møinichen Havig da var lensmann.
Havig ble i 1873 student og i 1878 cand.jur. I årene 1879–1883 var han konstituert sorenskriver i Nordre Gudbrandsdalen, og deretter fulgte tre år som sakfører på Kongsberg. I årene 1886–1896 virket han som sakfører i Mosjøen. Videre var han i to år fogd i Lofoten og Vesterålen, i årene 1898–1909 sorenskriver i Lofoten og til slutt det samme i Ringerike.
Havig var i årene 1881–1883 medlem av Vågås herredsstyre. I årene 1885–1886 var han ordfører på Kongsberg, og i årene 1890–1894 var han ordfører i Mosjøen. Fra 1895 var han også medlem i Norges Banks representantskap.
I perioden 1892–1894 var Havig 1. varamann for Nordlands amt på Stortinget. Etter Kristian Moursunds død møtte Havig fast fra den 22. april 1892. Han representerte amtet frem til 1900 og igjen i perioden 1903–1906, samt i perioden 1906–1909 enmannskretsen Lofoten, Han var medlem av Stortingets justiskomité. I årene 1895–1900 og 1903–1909 satt han i Lagtinget. Han hadde også flere verv, blant annet som stortingssekretær.


== Referanser ==


== Litteratur ==
Lindstøl, Tallak: Stortinget og Statsraadet 1814–1914. Kristiania, 1914.


== Eksterne lenker ==
(no) Fredrik Havig hos Norsk senter for forskningsdata